**13.Vyhodnotenie činnosti školského špeciálneho pedagóga**

**šk. rok 2023/2024**

Analýza činnosti Školského špeciálneho pedagóga:

V uplynulom školskom roku školská špeciálna pedagogička (ďalej len ŠŠP) postupne zapracovávala a uplatňovala zmeny Zákona o výchove a vzdelávaní č. 245/2008 Z.z.. ŠŠP nastavovala poskytnutie podporných opatrení žiakom, ktorí na základe orientačnej diagnostiky potrebovali pomoc vo vyučovaní, čím uplatňovala podporu druhého stupňa, ktorého poskytnutie je v kompetencii ŠŠP. V prvých ročníkoch sa zameriavala na správny nácvik písania a úchop písadla, rozvíjanie fonematického uvedomovania, priestorovej orientácie, verbálnej obratnosti a matematických predstáv. Pracovala so žiakmi v triedach. Pri deťoch s poruchami učenia sa zameriavala na posilnenie deficitných mozgových funkcií a rozvoj čítania formou individuálnych intervencií. Využívala dostupné pomôcky a literatúru. Pracovala so slabo prospievajúcimi žiakmi a to najmä na zmene štýlu učenia a podpory samoštúdia. Žiakov s mentálnym znevýhodnením boli v čo najväčšej možnej miere vzdelávaní s intaktnými spolužiakmi v triede. V predmetoch s výraznými odchýlkami vo vzdelávacom obsahu im bola venovaná individuálna starostlivosť a to najmä v matematike, slovenskom jazyku, vecnom učení a vlastivede. ŠŠP sa zúčastňovala na pravidelných pracovných poradách poradenských zariadení a konzultovala nové zmeny v legislatíve. Pripravovala kompenzačné pomôcky pre žiakov. ŠŠP poskytovala poradenstvo a konzultácie rodičom, triednym učiteľom, vyučujúcim odborných predmetov a asistentom učiteľa. V uplynulom školskom roku sa ŠŠP zúčastnila inovačného vzdelávania v NIVAM: Diagnostika detí a žiakov mladšieho a staršieho školského veku v systéme podporných opatrení.

V školskom roku 2023/2024 boli poskytované podporné opatrenia 48 žiakom so zdravotným znevýhodnením a ďalším 16 žiakom, ktorým bola priznaná podpora na základe orientačnej diagnostiky ŠŠP, alebo Centra pedagogicko-psychologického poradenstva.

Starostlivosť o týchto žiakov zabezpečoval inkluzívny tím, pozostávajúci zo školského psychológa, školského špeciálneho pedagóga, sociálneho pedagóga a asistentov učiteľa. Jednotliví členovia tímu pravidelne konzultovali nastavenie odporúčaní a prístupu k týmto žiakom. Vo výchovno-vzdelávacom procese vyučujúci rešpektovali metodické usmernenia inkluzívneho tímu a odborných pracovísk.

Žiaci sa vzdelávali podľa individuálneho výchovno-vzdelávacieho programu (ďalej IVP) , ktorý vychádzal so školského vzdelávacieho programu, doplneného o prvky týchto vzdelávacích programov:

* *Vzdelávací program pre žiakov s narušenou komunikačnou schopnosťou pre primárne vzdelávanie a nižšie stredné vzdelávanie schválený Ministerstvom školstva, vedy, výskumu a športu Slovenskej republiky dňa 5. 5. 2016 pod číslom 2016-14674/20272:10- 10F0 s platnosťou od 1. 9. 2016*
* *Vzdelávací program pre žiakov s autizmom alebo ďalšími pervazívnymi vývinovými poruchami (bez mentálneho postihnutia) pre primárne vzdelávanie a nižšie stredné vzdelávanie schválený Ministerstvom školstva, vedy, výskumu a športu Slovenskej republiky dňa 5. 5. 2016 pod číslom 2016-14674/20261:5-10F0 s platnosťou od 1. 9. 2016*
* *Vzdelávací program pre žiakov s vývinovými poruchami učenia pre primárne vzdelávanie a nižšie stredné vzdelávanie schválený Ministerstvom školstva, vedy, výskumu a športu Slovenskej republiky dňa 5. 5. 2016 pod číslom 2016-14674/20281:15-10F0 s platnosťou od 1. 9. 2016*
* *Vzdelávací program pre žiakov s poruchou aktivity a pozornosti pre primárne vzdelávanie a nižšie stredné vzdelávanie schválený Ministerstvom školstva, vedy, výskumu a športu Slovenskej republiky dňa* *03.08.2017 pod číslom 2017/10211-2:10G0 s platnosťou od 1. 9. 2017*
* *Vzdelávací program pre žiakov chorých a zdravotne oslabených pre primárne vzdelávanie a nižšie stredné vzdelávanie schválilo Ministerstvo školstva, vedy, výskumu a športu Slovenskej republiky dňa 5. 5. 2016* *pod číslom* *2016-14674/20269:8-10F0 s platnosťou od 1. 9. 2016.*
* *Vzdelávací program pre žiakov s mentálnym postihnutím schválilo Ministerstvo školstva, vedy, výskumu a športu Slovenskej republiky dňa 26. mája 2009 pod číslom CD-2008-18550/39582-1:914 s platnosťou od 1. 9. 2010.*

|  |  |
| --- | --- |
| **zdravotné znevýhodnenie** | **počet detí** |
| žiak s poruchou autistického spektra | 2 |
| žiak chorý a zdravotne oslabený | 4 |
| žiak s mentálnym postihnutím ľahkého stupňa | 6 |
| žiak s narušenou komunikačnou schopnosťou | 4 |
| žiak s poruchou aktivity a pozornosti | 10 |
| žiak s výnimočným intelektovým nadaním | 3 |
| žiak s vývinovou poruchou učenia | 19 |
| **spolu ku koncu šk. roka 22/23** | **48** |

**V septembri ŠŠP** vypracovala plán ŠŠP, asistentov a žiakov s mentálnym znevýhodnením, pripravila podklady pre zber údajov, informovala a metodicky usmerňovala vyučujúcich o prístupe k žiakom s podpornými opatreniami. Poskytovala poradenstvo rodičom, zabezpečovala podporné opatrenia žiakom prostredníctvom individuálnych, prípadne skupinovo so žiakmi a zasielala kópie dokumentov žiakov so ŠVVP na strené školy.

**V októbri** sa ŠŠP zúčastnila pracovnej porady ŠŠP, ku katalógu podporných opatrení, pripravovala IVP v spolupráci so šk. psychychológom, triednym učiteľom, sociálnym predagógom a rodičmi. Absolvovala konzultácie s rodičmi, podpísanie potrebných dokumentov, pozorovania a depistáže na základe podnetov od vyučujúcich. Poskytovala konzultácie k podporným opatreniam pre kolegov a podieľala sa na príprave testových úloh pre žiakov so zdravotným znevýhodnením. Zúčastnila sa na rodičovských združeniach v 1. ročníkoch, kde informovala rodičov o podporných opatreniach pre žiakov. Zúčastnila sa pracovnej porady v Centre poradenstva a prevencie v BB.

**V novembri** ŠŠP pokračovala v idividuálnych intervenciách so žiakmi, konzultáciami s rodičmi a pedagógmi, priebežne vykonávala pozorovania v triedach, prihlasovala žiakov 9. ročníka na T9 a pripravovala podklady na rediagnostiku žiakov 9. ročníka so ŠVVP.

**V decembri** sa ŠŠP naďalej venovalaindividuálnej práci so žiakmi so ŠVVP, konzultovala s rodičmi a pedagógmi, pripravovala kompenzačné pomôcky, zúčastnila sa na pracovnej porade v Centre poradenstva a prevencie v BB. Pozornosť zamerala na slabo prospievajúcich žiakov, s ktorými sa snažila zlepšiť spôsob ich učenia sa

**V januári** ŠŠP pokračoval v podpore slabo prospievajúcich žiakov, individuálnych a skupinových intervenciách so žiakmi a konzultáciách s rodičmi a pedagógmi. V spolupráci so Súkromným centrom poradenstva a prevencie v BB realizovala depistáž prediktorov gramotnosti žiakov prvých ročníkov.

**Vo februári** ŠŠP pripravovala podklady pre T9, usmerňovala žiakov so ŠVVP s výberom strednej školy. S vyučujúcimi konzultovala o rizikových žiakoch, ktorým na základe orientačnej diagnostiky vypracovala vyjadrenie k poskytnutiu podporných opatrení. Spracovávala rediagnostiky žiakov a nastavovala im podporné opatrenia. Naďalej pokračovali intervencie so žiakmi a konzultácie s pedagógmi a rodičmi.

**V marci** pokračovalačinnosť ŠŠP individuálnymi a skupinovými intervenciami so žiakmi a poradenstvom. ŠŠP naďalej sledovala zmeny v zákone a študovala sprievodné materiály k podporným opatreniam.

**V apríli** ŠŠP spolu svyučujúcimi na prvom stupni pripravovala pracovné materiály pre overenie zručností a vedomostí detí na zápise do prvého ročníka, spracovávala získané údaje. naďalej pokračovali intervencie a konzultácie, orientačná diagnostika a príprava vyjadrení na poskytnutie podporných opatrení.

**V máji** ŠŠP absolvovala pracovnú poradu v CPP v BB, pripravovala podklady pre rediagnostiku žiakov so ŠVVP 8. a 4. ročníkov, pripravovala kompenzačné pomôcky pre T9. Pokračovali intervencie a konzultácie.

**V júni** sa ŠŠP zamerala na doučovanie slabo prospievajúcich žiakov, vyhodnocovanievýchovno-vzdelávacích výsledkov žiakov so ŠVVP – nastavenie podporných opatrení na ďalší školský rok a archiváciu dokumentov.

**Východiská pre nasledujúci školský rok 2024/2025**

* **Nácvik správneho úchopu písadla** na základe sledovania detí počas zápisu bol pozorovaný chybný úchop písadla u veľkej časti detí, ktorému sa bude školský špeciálny pedagóg venovať už od septembra.
* **Rozvoj výslovnosti:** ďalej boli identifikované deti s poruchou reči (dyslália), ktorým sa bude školský špeciálny pedagóg venovať pod vedením logopéda (cvičenia na korekciu a reedukáciu, ktoré odporučí logopéd).
* **Príprava a nákup pomôcok:** zakúpenie potrebnej literatúry (čitateľské tabuľky) a pomôcok (násadky na perá, edukačné hry...)

Starostlivosť o žiakov so ŠVP je tímová a kooperatívna práca. Všetky zmeny vo vzdelávaní boli v rámci možností komunikované v inkluzívnom tíme a tiež v spolupráci s rodičmi a žiakmi. V prípade potreby bolo oslovené aj príslušné poradenské zariadenie. Výsledkom spoločnej snahy bol pohľad na žiaka, ktorý mu umožňoval komplexný rozvoj jeho osobnosti – nie len po stránke vedomostnej, ale aj psychickej a sociálnej.